b'\n_START_ARTICLE_\nCrew Demo-1\n_START_SECTION_\nDer\xc4\xabg\xc4\x81 krava\n_START_PARAGRAPH_\nKosmosa ku\xc4\xa3\xc4\xab apkalpes viet\xc4\x81 bija SpaceX izstr\xc4\x81d\xc4\x81t\xc4\x81 skafandr\xc4\x81 t\xc4\x93rpts manekens. Tas bija nosaukts par Ripliju, Sigurnijas V\xc4\xabveres t\xc4\x93loto varoni filmu s\xc4\x93rij\xc4\x81 Sve\xc5\xa1ais. Kapsul\xc4\x81 bija ar\xc4\xab 180 kg materi\xc4\x81li un aparat\xc5\xabra, kas l\xc4\xabdzin\xc4\x81j\xc4\x81s  astronautu masai.\n_START_SECTION_\nLidojuma gaita\n_START_PARAGRAPH_\nCrew Demo-1 tika palaists 2019.\xc2\xa0gada 2.\xc2\xa0mart\xc4\x81 07:49:03 UTC ar nes\xc4\x93jra\xc4\xb7eti Falcon 9 Full Thrust Block 5 no Kanaveralas zemesraga Gaisa sp\xc4\x93ku stacijas starta laukuma SLC-39A. _NEWLINE_P\xc4\x93c der\xc4\xabg\xc4\x81s kravas atdal\xc4\xab\xc5\xa1anas ra\xc4\xb7etes pirm\xc4\x81 pak\xc4\x81pe nolaid\xc4\x81s uz peldo\xc5\xa1as platformas Of Course I Still Love You Atlantijas oke\xc4\x81n\xc4\x81._NEWLINE_3. mart\xc4\x81 10:51 UTC Crew Dragon autom\xc4\x81tisk\xc4\x81 re\xc5\xbe\xc4\xabm\xc4\x81 sasl\xc4\x93dz\xc4\x81s ar SKS Harmony modulim pievienot\xc4\x81 adaptera PMA-2 sasl\xc4\x93g\xc5\xa1an\xc4\x81s mezgla IDA-2._NEWLINE_8. mart\xc4\x81 07:32 UTC kosmosa ku\xc4\xa3is atvienoj\xc4\x81s no stacijas. 13:45:08 UTC nolai\xc5\xbeamais apar\xc4\x81ts nolaid\xc4\x81s Atlantijas oke\xc4\x81n\xc4\x81, 360 km no Floridas. Lidojuma ilgums bija 6 dienas 5 stundas 56 min\xc5\xabtes 5 sekundes.'